laion/Wikipedia-Exotic huggingface dataset:
Hymn: In Concert

Hymn: In Concert הוא אלבום ההופעה החמישי של הזמרת-יוצרת האנגלייה שרה ברייטמן. אלבום ההופעה יצא לאור ב-15 בנובמבר 2019, בהוצאת חברת התקליטים איגל רוק אנטרטיינמנט. לפני שיצא אלבום הופעה זה, הוציאה ברייטמן אלבום וידאו באותו השם. עטיפתו של אלבום ההופעה זהה לזו של Hymn עצמו, כמו גם לזו של אלבום הווידאו הנלווה. Hymn: In Concert הוא אלבום הווידאו האחד עשר של הזמרת-יוצרת האנגלייה שרה ברייטמן. אלבום הווידאו יצא לאור בארצות הברית ובקנדה ב-29 בנובמבר 2018, על ידי חברת התקליטים דקה גולד. הוא הופק על ידי פרנק פיטרסון וברייטמן וכולל ביצועים של שירים כדוגמת "Sogni" ו-"Pie Jesu". אלבום הווידאו יצא באמצע סיבוב ההופעות, "Hymn: Sarah Brightman in Concert". Hymn: In Concert מכיל שירים בסגנון הפופ ורוק ושירים בסגנון המוזיקה הקלאסית. אלבום הווידאו יצא כמה שבועות לאחר צאתו של האלבום, Hymn, עליו הוא נתמך. את אלבום הווידאו הפיק פרנק פיטרסון ביחד עם שרה ברייטמן. הוא כולל ביצועים לשירים שונים שהופצו במהלך הקריירה שלה. בנוסף לכך, הוקלט האלבום בשנת 2018 באחד מן המופעים אשר נכללו בסיבוב ההופעות, "Hymn: Sarah Brightman in Concert". Hymn: Sarah Brightman In Concert באתר Discogs Sarah Brightman - Hymn In Concert (באנגלית), נבדק ב-2023-04-06 Sarah Brightman HYMN IN CONCERT - DVD, Sarah Brightman (באנגלית אמריקאית) Sarah Brightman - Hymn - Sarah Brightman In Concert, Discogs (באנגלית) NorthWest Music Scene Staff, Sarah Brightman bringing HYMN Tour to Paramount Theatre in March, NorthWest Music Scene, ‏2018-09-20 (באנגלית) Cantora Sarah Brightman vem a Brasília em novembro, Metrópoles, ‏2018-08-06 (בפורטוגזית) Sarah Brightman regresa a la Argentina para actuar en un importante escenario - TN.com.ar, Todo Noticias, ‏2018-08-06 (בספרדית) Hymn, נבדק ב-2019-09-07 Sarah Brightman - In Concert (Live), music.apple.com
Voce – Sarah Brightman Beautiful Songs

Voce – Sarah Brightman Beautiful Songs הוא אלבום האוסף השביעי של הזמרת-יוצרת האנגלייה שרה ברייטמן. אלבום האוסף יצא לאור ב-19 במרץ 2014, בהוצאת חברת התקליטים יוניברסל מיוזיק גרופ. אלבום האוסף הופץ על ידי חברת התקליטים יוניברסל מיוזיק גרופ ביפן בלבד. אלבום האוסף הגיע למקום ה-13 במצעד האלבומים היפני. Voce – Sarah Brightman Beautiful Songs מכיל את מיטב שיריה האהובים של ברייטמן, אשר הוקלטו ובוצעו על ידה במהלך הקריירה שלה, כדוגמת "A Question of Honour",‏ "A Whiter Shade of Pale" ו-"Amazing Grace". ביפן, זכה אלבום האוסף להצלחה נאה, כאשר בשבוע צאתו נמכר שם בכ-31,278 עותקים. בדומה לאלבום האוסף, Amalfi – Sarah Brightman Love Songs, גם באלבום זה נכללים מיטב שירי האהבה של ברייטמן. האלבום Voce – Sarah Brightman Beautiful Songs באתר Discogs Voce: Sarah Brightman Beautiful Songs, נבדק ב-2022-01-24 Sarah Brightman - Voce ~ Beautiful Songs, Discogs (באנגלית) 感動のヴォーチェ～サラ・ブライトマン・ビューティフル・ソングス～ | サラ・ブライトマン, ORICON NEWS Sarah Brightman - Voce ~ Beautiful Songs, Discogs (באנגלית) Voce – Sarah Brightman Beautiful Songs Sarah Brightman - Voce ~ Beautiful Songs, Discogs (באנגלית) Sarah Brightman Chart & Sales History, www.ukmix.org
פול ניטשה

הרמן פול ניטשה (25 בנובמבר 1876 – 25 במרץ 1948) היה פסיכיאטר גרמני, תמך בתוכנית האותנסיה הגרמנית ועמד בראשה. יליד קולדיץ, סקסוניה, אביו הרמן ניטשה היה אף הוא פסיכיאטר. נידון למוות בגין פשעים נגד האנושות בהם סייע לרצח של מעל אלף איש, הוצא להורג בגיליוטינה במרץ 1948 בדרזדן. ניטשה קיבל את תעודת הדוקטורט שלו בשנת 1901 ואת תואר הפרופסורה שלו בשנת 1925. הוא לא הצטרף למפלגה הנאצית עד לחודש מאי 1933. הוא היה תומך נלהב באאוגניקה וברעיון האותנסיה ("המתת חסד" של נכים, חולי נפש ובעלי מוגבליות אחרות), ונכח בהוצאות להורג במרכז ההמתה בברדנבורג. ניטשה לא הושפע כל כך מתורת הגזע הנאצית, אלא מתפיסותיו האישיות במדע גזעי ובחזונו של "רפואה פרוגרסיבית". בין השנים 1913 עד 1918 היה סגן מרכז ההמתה בטירת זוננשטיין, ובשנים 1928 עד 1939 היה מנהל של מרכז המתה זה. בשנת 1940 נהיה לאחד מסגני תוכנית האותנסיה הגרמנית תחת ורנר היידה, שפתח חברת קש במסווה של ארגון רפואי הנועד לאתר נכים פיזית או נפשית ולאשר את הוצאתם להורג. תפקידו העיקרי של ניטשה היה ליצור קשר עם בתי חולים פסיכיאטריים ולהעביר משם את החולים אל מרכזי הרצח. בדצמבר 1941, ירש את תפקידו של היידה ונהיה לאחדי מראשי תוכנית האותנסיה T4. ניטשה נעצר ב-11 במרץ 1945. משפטו נמשך מה-16 ביוני עד ה-7 ביולי 1947. הוא הורשע בסיוע לרצח של כאלף איש ובביצוע פשעים כנגד האנושות. במשפט הוא ניסה להצדיק את פעולותיו וציין כי הרציחות בוצעו מתוך כוונה להקל על סבלם וכאבם של הנכים. ב-25 במרץ 1948 הוצא להורג באמצעות גיליוטינה בדרזדן.
אלכס שארפ

אלכסנדר (אלכס) יאן שארפ (באנגלית: Alexander (Alex) Ian Sharp; נולד ב-2 בפברואר 1989) הוא שחקן תיאטרון, טלוויזיה וקולנוע אנגלי, שהתפרסם מתפקידו ככריסטופר בוּן בהפקה של ברודוויי למחזה "המקרה המוזר של הכלב בשעת לילה"; עבורו זכה בפרס טוני לשחקן הטוב ביותר במחזה. נולד בווסטמינסטר, לונדון, הממלכה המאוחדת. בילדותו משפחתו נדדה ברחבי אירופה ובארצות הברית באמצעות קרוון, במהלכם עיקר חינוכו הגיע מהוריו. משפחתו והתיישבה בסוף בדבון, אנגליה בהיותו בגיל 8. הוא שאף להיות שחקן מילדותו, וכבר בגיל 4 השתתף בסדרת הטלוויזיה הבריטית A Touch of Frost, ובגיל 7 השתתף בהצגה של פו הדב בתפקיד חזרזיר. למד אמנויות הבמה בקולג' בסאמרסט ובבית ספר עיוני בדבון. היה לו קשה להסתדר בבית ספר רגיל, והוא עזב את אנגליה בגיל 18 לקנדה, שם עבד תקופה כנגר. אז החליט ללמוד משחק ונרשם לבית הספר ג'וליארד בניו יורק. במבחן הבמה בהרשמה, הציג קטעים מהמחזה המלט, וממחזה שהוא בעצמו כתב. הוא התקבל והצטרף לחטיבת הדרמה "קבוצה 43". במהלך לימודיו כתב ושיחק במחזה המבוסס על הספר "תפוז מכני". סיים בשנת 2014 עם תואר ראשון. התפקיד הראשון שקיבל לאחר סיום לימודיו, היה התפקיד הראשי של כריסטופר בוּן (Christopher Boone), נער בן 15 הנמצא על הספקטרום האוטיסטי במחזה "המקרה המוזר של הכלב בשעת לילה" בברודוויי. על תפקידו זה זכה בפרס טוני לשנת 2015 על הביצוע הטוב ביותר על ידי שחקן ראשי במחזה הוא הצעיר ביותר שזכה עד אז בפרס טוני. כמו כן זכה בפרסים נוספים. בשנת 2017 עבר לקולנוע ושיחק בסרטים שונים בהם "איך לדבר עם בחורות במסיבות" לצד אל פנינג. בשנת 2018 שיחק בתפקיד הראשי בסרט "עצם בלתי מזוהה", שבו הוא מגלם את דמותו של סטודנט מוכשר למתמטיקה באוניברסיטת סינסינטי, בעל התנהגות אקסצנטרית. מצד אחד אינטליגנציה גבוהה ולא שגרתית, ומצד שני התנהגות אינדיבידואלית קיצונית. בכישרונו המיוחד מצליח הסטודנט לפענח שדר שנשלח מעצם בלתי מזוהה שחדר לעירו. בשנת 2020, גילם את האקטיביסט רני דייוויס בסרט הדרמה המשפטי שכתב וביים אהרן סורקין עבור נטפליקס "משפט השבעה משיקגו" לצדם של סשה ברון כהן, אדי רדמיין וג'וזף גורדון-לוויט. מדיה וקבצים בנושא אלכס שארפ בוויקישיתוף אלכס שארפ, במסד הנתונים הקולנועיים IMDb (באנגלית)
רינגלאי

רינגלאי (בגרמנית: Ringelai) הוא כפר באזור היער הבווארי, בבוואריה תחתית, דרום מזרח גרמניה. הכפר מוזכר לראשונה בשנת 1312 כחלק מרכושו של מנזר נידרנבורג שבפסאו. עד 1951 נקרא בשם קובאך (Kühbach) ואז הוחלף לשמו הנוכחי. מקורו או תרגומו של השם אינו ברור, אך ייתכן ששובש מ-Ringolo, שמו של ישוב מקומי היסטורי בגרמנית עילית עתיקה. מקורות מוקדמים שונים חוזרים ומציינים את האדמה הפורייה בסביבת היישוב ואת השגשוג המאפיין אותו לעומת יישובים אחרים באזור היער הבווארי שבין הנסיכויות של פסאו ובוואריה. אבני סימון הגבול בין הנסיכויות משנת 1691 השתמרו וניתנות להבחנה. הכפר שימש כמקום עלייה לרגל לכבודו של ישו התינוק, ובשנת 1752 הוקמה בו כנסייה אשר חודשה בין השנים 1919–1921. בראש מגדל הכנסייה מוצב פעמון המתוארך לשנת 1479. בשנת 1803 בוצעה חלוקה של השטחים שהיו בשליטת נסיכות פסאו, בתוכם אזור הכפר לטובת פרדיננד השלישי, הדוכס הגדול של טוסקנה, ובשנת 1805 הועברו לשליטתה הסופית של בוואריה. כיום מונה אוכלוסיית הכפר כ-2000 תושבים, שרובם מועסקים בתחומי החקלאות והתיירות, ומיעוטם בתעשייה. בכפר גן ילדים ובית ספר יסודי. הכפר ממוקם בעמק רחב ועמוק יחסית של היער הבווארי, בגובה 410 מטרים מעל פני הים, כשמונה קילומטרים מעיר המחוז פרייונג (Freyung) וכ-33 מהעיר הגדולה באזור פסאו. הכפר ידוע בשל תנאי מזג האוויר הטובים השוררים בו, המאפשרים פיתוח שירותי תיירות ונופש באזור היער הבווארי וסביבתו. סמל הכפר מנציח את המאפיינים הגאוגרפים שלו, וכולל ציון של שלוש הפסגות המקיפות את העמק, אבן המסמלת את מיקומו על הגבול ההיסטורי שבין הנסיכויות, והאדמה הפורייה הסובבת אותו. אתר עלייה לרגל לכבודו של ישו התינוק מוזיאון באוויר הפתוח של כפר קלטי מסלול בשמורת הטבע של קניון וילדבאך (Wildbachklamm Buchberger Leite) מוזיאון המכשפות מדיה וקבצים בנושא רינגלאי בוויקישיתוף אתר האינטרנט הרשמי של רינגלאי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רינגלאי".
ליל טקה

טיילר-ג'סטין אנתוני שארפ (נולד ב-26 באוגוסט 2002), הידוע בשם הבמה ליל טקה (Lil Tecca), הוא ראפר, זמר וכותב שירים אמריקאי. הוא זכה להכרה כשהוציא את הסינגל "Ransom" שצבר למעלה מ-200 מיליון השמעות בספוטיפיי והגיע למקום הרביעי בבילבורד הוט 100. ליל טקה הוציא בעבר שירים שזכו לתשומת לב כמו "Love Me", "Molly Girl", "Did It Again " ו-"Bossanova" שנכנסו כולם במיקסטייפ הבכורה שלו "We Love You Tecca" שיצא לאור ב־30 באוגוסט 2019. שארפ נולד ב-26 באוגוסט 2002 באזור קווינס בניו יורק. הוא גדל בשכונת ספרינגפילד גרדנס בקווינס, אך לאחר מכן עבר לאזור לורנס שבלונג איילנד, שם הוא מתגורר יחד עם הוריו. הוא ממוצא ג'מייקני, והוריו שניהם מהגרים ג'מייקנים. מגיל צעיר שארפ שאף להיות ב-NBA, אך בסביבות גיל 12, הוא הפנה את תשומת ליבו לעבור לקריירה במוזיקה. ב-18 באוגוסט 2023 הוציא את הסינגל "Hvn On Earth" יחד עם קודאק בלאק. מדיה וקבצים בנושא ליל טקה בוויקישיתוף אתר האינטרנט הרשמי של ליל טקה (באנגלית) ליל טקה, ברשת החברתית פייסבוק ליל טקה, ברשת החברתית אקס (טוויטר) ליל טקה, ברשת החברתית אינסטגרם ליל טקה, סרטונים בערוץ היוטיוב ליל טקה, במסד הנתונים הקולנועיים IMDb (באנגלית) ליל טקה, באתר אפל מיוזיק (באנגלית) ליל טקה, באתר ספוטיפיי ליל טקה, באתר סאונדקלאוד (באנגלית) ליל טקה, באתר Last.fm (באנגלית) ליל טקה, באתר AllMusic (באנגלית) ליל טקה, באתר MusicBrainz (באנגלית) ליל טקה, באתר דיזר ליל טקה, באתר Discogs (באנגלית) ליל טקה, באתר Songkick (באנגלית) ליל טקה, באתר Genius ליל טקה, באתר טיידל (באנגלית) "Behind The Rise Of Lil Tecca". Genius. נבדק ב-2019-07-05. Billboard Hot 100 Charts "Lil Tecca Is a 16-Year-Old Rapper Making Hits on the Weekends". Complex. נבדק ב-2019-07-05. "Lil Tecca Announces Debut Project With Fire Cover Art". HotNewHipHop. 28 באוגוסט 2019. {{cite web}}: (עזרה) Lil Tecca Interview with "Power 105.1" ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
המלאך (סרט)

המלאך הוא סרט מותחן ריגול ישראלי-אמריקני בבימויו של אריאל ורומן ובכיכובם של מרואן קנזארי וטובי קבל. זהו עיבוד לספר הלא-בדיוני שכותרתו המלאך: המרגל המצרי שהציל את ישראל ונכתב על ידי אורי בר-יוסף ותורגם על ידי דייוויד חזוני. זה מספר את סיפורו האמיתי של אשרף מרואן, פקיד מצרי בכיר שהפך למרגל עבור ישראל וסייע להשיג שלום בין המדינות. הסרט מספר את סיפורו של אשרף מרואן, מי שהיה חתנו של נשיא מצרים נאצר ולאחר מותו שימש יועץ ליורשו, הנשיא סאדאת. החל משנות ה-70 העביר מרואן לישראל מידע מודיעיני רב, בתוכן האזהרה על פרוץ מלחמת יום הכיפורים 24 שעות לפני פרוץ המלחמה. מרואן מוצג בסרט באופן מרומז כסוכן כפול הנמצא בקונפליקט בין כמיהתו לשלום לבין נאמנותו הלאומית למצרים. כביטוי לקונפליקט הסרט מסתיים בטקסט המצהיר: "אשרף נפטר באופן מסתורי בשנת 2007 בדירתו בלונדון. הוא מוכר כגיבור לאומי הן בישראל והן במצרים". מרואן קנזארי (אנ') בתפקיד אשרף מרואן טובי קבל בתפקיד אלכס, סוכן מוסד קנדי, ששמו האמיתי הוא דני בן ארויה ששון גבאי בתפקיד אנואר סאדאת וליד זעיתר (אנ') בתפקיד גמאל עבד אל נאצר אורי פפר בתפקיד צבי זמיר מאיסה עבד אלהאדי בתפקיד מונה מרואן, אשתו של אשרף ובתו של נאצר האנה וייר בתפקיד דיאנה אליס, שחקנית אנגלייה ספיר אזולאי בתפקיד סויד צחי הלוי בתפקיד קאדפי מלי לוי בתפקיד נטלי בן ארויה, אשתו של דני סלימני דזי (אנ') בתפקיד סמי שרף גיא אדלר בתפקיד גדעון וורומן מיקי לאון בתפקיד יהודה הורנשטיין צילום הסרט החל ביולי 2017 בלונדון, אנגליה ומאוחר יותר גם בבולגריה ובמרוקו. ההוליווד ריבורט דיווח ב־5 במאי 2017 כי מרואן קנזארי יככב בסרט "המלאך" בבימויו של אריאל ורומן על פי התסריט מאת דייוויד ארטה, כאשר נטפליקס יפיצו את הסרט ב־14 בספטמבר 2018, על אף שהתאריך הבכורה המקורי היה ה-15 ביוני 2018. אשרף מרואן כוננות כחול לבן "המלאך", במסד הנתונים הקולנועיים IMDb (באנגלית) "המלאך", באתר נטפליקס "המלאך", באתר Rotten Tomatoes (באנגלית) "המלאך", במסד הנתונים הקולנועיים KinoPoisk (ברוסית) Galuppo, Mia (2017-05-05). "Marwan Kenzari to Topline Netflix's Real-Life Spy Drama 'The Angel' (Exclusive)". The Hollywood Reporter (באנגלית אמריקאית). נבדק ב-2017-05-05. https://variety.com/2017/film/news/netflix-boards-ariel-vromen-spy-thriller-the-angel-1202504253/ Parfitt, Orlando (22 בינואר 2018). "15 Netflix Original movies to look out for in 2018". Screen International. נבדק ב-22 בינואר 2018. {{cite web}}: (עזרה)
בוריס חלבניקוב

בוריס איגורביץ' חלבניקוב (ברוסית: Борис Игоревич Хлебников; נולד ב-28 באוגוסט 1972) הוא במאי קולנוע, תסריטאי ומפיק קולנוע רוסי. בימוי "קוקטבל" (2003) - זכה בפרס מיוחד בפסטיבל הסרטים הבינלאומי במוסקבה "שחייה חופשית" (2006) "עזרה משוגעת" (2009) - הוצג בפסטיבל הסרטים הבינלאומי בברלין "תפקיד קטלני" (2009) "צ'רצ'יל" (2010) "ללא עדים" (2012) "עד שהלילה יפריד בינינו" (2012) - קומדיה על בסיס אירועים בקפה פושקין. "חיים מאושרים וארוכים" (2019) "חם ומוטרד" (2015) "הפרעה בקצב הלב" (2017) "עד שלשום" (2018) "אישה רגילה" (2018) "סופה" (2019) - סדרה ב-8 פרקים "אדמונית" (2023) מדיה וקבצים בנושא בוריס חלבניקוב בוויקישיתוף בוריס חלבניקוב, במסד הנתונים הקולנועיים IMDb (באנגלית) בוריס חלבניקוב, באתר AllMovie (באנגלית) בוריס חלבניקוב, במסד הנתונים הקולנועיים KinoPoisk (ברוסית) Boris Khlebnikov at kino-teatr.ru Boris Khlebnikov at film.ru Претендентов на кинопремию "Ника" объявят 6 марта Фильм «Аритмия» завоевал приз зрительских симпатий в Италии ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
סיירת וריאג (סרט)

סיירת וריאג (ברוסית: Крейсер «Варяг») הוא סרט מלחמה סובייטי משנת 1946 בבימויו של ויקטור אייזמונט. 27 בינואר 1904 פיקוד השייטת היפנית, אשר התקרבה לנמל הקוריאני הנייטרלי צ'מולפו, מציע לספינות רוסיות - הסיירת וריאג וספינת התותחים קורייץ - לעזוב את הנמל. המלחים הרוסים, שלא מקבלים תמיכה ממפקדי אוניות של המעצמות הזרות, מחליטים לצאת לים ולהילחם בשייטת היפנית. בוריס ליבנוב כרודנייב, מפקד הסיירת 'וריאג' אלכסנדר זרז'בסקי בתפקיד בליאייב, מפקד סירת הקאנון ה"קורייץ" ניקולאי צ'פליגין בתפקיד בובילב ויאצ'סלב נוביקוב כאנטוניך וסבולוד לריונוב בתפקיד דורופייב ג'ורג'י פטרובסקי בתפקיד פאבלוב נדיר מלישבסקי בתפקיד מוסטוב מיכאיל סדובסקי כמורומסקי לב סוורדלין כקונסול יפן ניקולאי בובנוב בתפקיד האב פייזי סרגיי צנין כמפקד צרפתי לב פוטיומקין כדוור קוריאני רוסטיסלב פליאט בתפקיד ביילי. יוליה צאי כמארוסיה אלכסנדר סמירנוב בתור קצין ימי פרס סטלין (1947) "סיירת וריאג", במסד הנתונים הקולנועיים IMDb (באנגלית) "סיירת וריאג", במסד הנתונים הקולנועיים KinoPoisk (ברוסית) "סיירת וריאג" באתר KinoPoisk Крейсер «Аврора». Досье Матроса из Татарии награждали Николай II и советское правительство Илья Хотиненко снимет фильм «Варяг» Спасайся, «Варяг» Биография Ростислава Плятта ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
כיפת מדיאה

כיפת מדיאה (באנגלית: Medea Dome) היא כיפת שלג, המהווה את הקצה המזרחי של מעלה פיליפי, בחוף המזרחי של ארץ גרהאם שבאנטארקטיקה. גובהה של הכיפה 350 מטרים מעל פני הים. הכיפה מופתה לראשונה על ידי סקר שטחי חסות איי פוקלנד בשנת 1953. שמה של הכיפה ניתן לה בשנת 1956 על ידי הוועדה המייעצת לשמות אנטארקטיים של בריטניה. השם ניתן בעת מתן השם לחצי האי ג'ייסון. שני שמות אלה מבוססים על המיתולוגיה היוונית - בה מסופר על כך שמדיאה סייעה ליאסון (באנגלית "ג'ייסון" - שם שניתן לחצי האי), להשיג את גיזת הזהב. כיפת מדיאה באתר הסקר הגאולוגי של ארצות הברית כיפת מדיאה באתר הגאזט האנטארקטי המשווה SCAR של ממשלת אוסטרליה תצלום לוויין של אזור כיפת מדיאה לפי מקור אחר כיפת מדיאה היא כיפת קרח. מידע גאוגרפי והיסטורי
מצוק כהן

מצוק כהן (באנגלית: Cohn Bluff) הוא מצוק סלע, בחלקו הדרומי של רכס בריטניה שבאנטארקטיקה. מצוק הסלע מסמן את צידו הדרומי של קצהו של קרחון יאנסי במקום בו הוא נשפך אל קרחון בירד. גובהו של המצוק 400 מטרים מעל פני הים. שמו של המצוק ניתן לו על ידי הוועדה המייעצת לשמות אנטארקטיים. השם ניתן ביחד עם מתן השמות לקרחון בירד וקרחון יאנסי. המצוק נקרא על שמו של קפטן ג'. אי. כהן (J.E. Cohn) שהיה רב החובל של ספינת צי ארצות הברית יאנסי, שהייתה ספינת מטען במהלך מבצע קפיצה לגובה בין השנים 1947–1946, בפיקודו של האדמירל בירד. מצוק כהן באתר הסקר הגאולוגי של ארצות הברית מצוק כהן באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצוק כהן ההכרזה הרשמית על מתן השם, בגאזט השמות הניו זילנדי מידע גאוגרפי והיסטורי
אליפות העולם של AEW

אליפות העולם של AEW (באנגלית: AEW World Championship) היא תואר אליפות השייך לארגון ההיאבקות All Elite Wrestling‏ (AEW). האליפות נחשפה לראשונה באירוע Double or Nothing, שנערך ב-25 במאי 2019 והיא הבכירה ביותר מבין חגורות האליפות של AEW. האלוף הנוכחי הוא ג'ון מוקסלי. ב-1 בינואר 2019, ארגון היאבקות מקצועית אמריקאי בשם AEW הוקם, כשב-25 במאי ערך את אירוע הבכורה שלו, Double or Nothing. אליפות העולם של AEW נחשפה לראשונה באירוע זה. לאחר מכן נודע שהמנצח בקרב הקזינו באטל רויאל יפגוש את המנצח בקרב המרכזי בין כריס ג'ריקו לקני אומגה לקרב על אליפות העולם של AEW בתאריך שיפורסם בעתיד. המנצח בקרב הקזינו באטל רויאל היה אדם פייג', בעוד שכריס ג'ריקו ניצח את קני אומגה בקרב המרכזי, מה שהוביל להכרזה של קרב בין ג'ריקו לפייג' על האליפות. במהלך האירוע Double or Nothing, מתאבק העבר, ברט הארט, חשף את חגורת האליפות. לאחר מכן, קרב הכתרת האלוף העולם הראשון של AEW הוכרז באופן רשמי לאירוע All Out, שנערך ב-31 באוגוסט, ובו ג'ריקו ניצח את פייג' והפך לאלוף הראשון בתולדות הארגון. לעומת זאת, יום לאחר מכן, דווח על ידי משטרת טלהסי שחגורת האליפות נגנבה מהלימוזינה של ג'ריקו בזמן שטייל. בעקבות זאת, ג'ריקו פרסם סרטון "חקירה כלל עולמית" בחשבון האינסטגרם שלו וברשתות המדיה החברתית של AEW. ב-4 בספטמבר, תחנת משטרת טלהסי דיווחה על כך שמצאה את חגורת האליפות. מדיה וקבצים בנושא אליפות העולם של AEW בוויקישיתוף אתר האינטרנט הרשמי של AEW היאנג באקס וקודי מכריזים באופן רשמי על הקמת AEW ומשחררים פרטים נוספים לגבי ההמשך אדם פייג' נגד כריס ג'ריקו על אליפות העולם של AEW הוכרז באופן רשמי לאירוע All Out אלוף העולם הראשון של AEW הוכרז אליפות העולם של AEW נגנבה יום אחד בלבד לאחר שהאלוף הראשון הוכרז סרטון ניהול חקירת גנבת חגורת האליפות בעמוד האינסטגרם הרשמי של כריס ג'ריקו חגורת האליפות של כריס ג'ריקו הוחזרה לידי כריס ג'ריקו על ידי משטרת טלהסי
MTV ישראל

MTV ישראל הוא ערוץ טלוויזיה ישראלי בבעלות חברת ויאקום המשדר סרטונים של מוזיקה פופולרית בישראל ובעולם 24 שעות ביממה החל משנת 2011. הערוץ משודר באפיק 189 ב-HOT וב-NEXT TV, ובאפיק 204 ב-yes - כאשר ב-HOT וב-NEXT TV משודרות בנוסף תוכניות רכש בערוץ נפרד הנקרא MTV סדרות, אשר נמצא באפיק 186. ערוץ MTV אירופה החל את שידוריו בישראל ב-13 במרץ 1990 בחברות הכבלים ופעל במשך יותר משני עשורים בהם צבר פופולריות רבה בקרב הנוער הישראלי והגביר את החשיפה למוזיקה הלועזית אשר הובילה לעלייה בצריכה של להיטים, הן בתחנות הרדיו והן בחנויות, כשבשיא הביקוש הגיעו כוכבי פופ בינלאומיים רבים להופעות בארץ. בעקבות ההצלחה וכחלק מתוכנית של רשת MTV העולמית להמקים את הערוץ במדינות ברחבי העולם, ב-1 בדצמבר 2007 היא השיקה יחד עם שותפתה המקומית ענני תקשורת את אתר MTV.co.il בשפה העברית אשר הציג חדשות ומידע על המוזיקה בארץ ובעולם, זאת לצד הצעות לצפייה בסרטוני מוזיקה במסך מלא וסדרות מקור מתורגמות לפי דרישה. האתר בו הושקעו כמיליון דולר הוכתר כהצלחה, ישראל הפכה לשוק מועדף וכשנתיים לאחר מכן הכריז סגן נשיא MTV באבניט סיין על עלייתו של ערוץ MTV ישראלי. ב-17 בינואר 2011 הוחלף ערוץ MTV אירופה ב-MTV ישראל בכבלים ובלוויין באפיקים 89 ו-75 בהתאמה, שהפך לערוץ MTV ה-64 במספר שמושק מחוץ לארצות הברית, עם השקעה של כ-6 מיליון שקלים בערוץ החדש. שני ההבדלים המרכזיים בלוחות השידורים הם שילוב סרטוני מוזיקה ישראלית עם אלו בלועזית ושידור רציף של התכנים ללא פרסומות כאשר הקריינות והמעברונים בשפה העברית ותוכניות המקור מתורגמות. בינואר 2015 החליטה HOT לפצל את הערוץ לשניים, ערוץ MTV המשדר מוזיקה בלבד וערוץ MTV סדרות המשדר הפקות מקור מתורגמות וטקסי פרסים. התוכניות גם זמינות לצפייה בשירות ה-VOD של חברת yes. בגרות באימהות חוקי המשיכה לינדזי לוהן ביץ' קלאב קטפיש שרוטים שרלוט שואו חוף האקסים 16 מתוק Made אוקוורד איי קנדי ביוויס ובאטהד בתולים ג'ורדי שור דריה דייט מהגיהנום החיים הקשים של אר ג'יי ברגר העולם האמיתי העמק חוף ג'רזי מתוחים סנוקי וג'ייוואו ספרינג ברייק עם סבא עושות בכאילו פלוריבמה שור פרומאניה שמנים לשעבר תיכון בהריון תקוע עם קעקוע פרסי המוזיקה של MTV ישראל שרוטים ישראל פרסי בחירת הילדים של ניקלודיאון אתר האינטרנט הרשמי של MTV ישראל MTV ישראל, ברשת החברתית פייסבוק MTV ישראל, ברשת החברתית אינסטגרם MTV ישראל, סרטונים בערוץ היוטיוב ערוץ MTV ישראל יוצא לדרך, באתר וואלה, 16 בינואר 2011 יום בהיסטוריה - חודש מרץ, היסטוריה על המפה אבי גולדברגר‏, הריאליטי הרג את כוכב הווידאו: 35 שנה ל-MTV, באתר וואלה, 4 באוגוסט 2016 MTV launches Israeli channel online, באתר DigitalSpy, ב-23 באוקטובר 2007 ערוץ MTV ישראל עוקף את הטלוויזיה, ועולה ברשת, באתר TheMarker‏, 24 באוקטובר 2007 מיכל תוסייה כהן, סגן נשיא ב-MTV: "בשנה הבאה יעלה לאוויר MTV ישראל", באתר כלכליסט, 25 באוקטובר 2009 נמרוד דביר, ערוץ MTV ישראל יעלה מחר לאוויר, באתר nrg‏, 16 בינואר 2011
דיסטיצ'ודונטיים

דיסטיצ'ודונטיים (שם מדעי: Distichodontidae) היא משפחת דגים מסדרת החריתאים החיים במקווי מים מתוקים באפריקה. דגים אלה בעלי מגוון גדול של גדלים ושל צורות אכילה. חלקם טורפים קטנים מאוד באורך של 8 ס"מ בממוצע בעוד המינים הגדולים ביותר הם צמחונים באורך 83 ס"מ בממוצע. הדגים במשפחה זו בעלי שתי צורות מבנה: מבנה מוארך בעל סנפירים דקים ולסתות מוארכות כמו של זאבי נהרות או לחלופין מבנה עגלגל עם סנפירים בשרניים קטנים ולסתות הדומות לאלה של דגי הפאקו, ממשפחת הפיראניים שתפקידם ללעוס צמחייה מיימית. עם זאת גם המינים הצמחוניים הם אוכלי כל ויגוונו בבעלי חיים קטנים. הסוג Mesoborus הוא צייד של דגים אחרים והסוגים Belonophago‏, Eugnathichthys ו-Phago הם אוכלי קשקשים, התולשים פיסות קשקשים ממיני דגים אחרים באמצעות שיניהם הדקות. הסוג Ichthyborus הוא גם טורף וגם תולש קשקשים כולל מדגים גדולים ממנו. מינים אלה משמשים כדגי נוי נפוצים באקווריומים שונים. Belonophago Congocharax Distichodus סוג ומין יחיד Dundocharax bidentatus Eugnathichthys Hemigrammocharax Ichthyborus סוג ומין יחיד Mesoborus crocodilus Microstomatichthyoborus Monostichodus Nannaethiops Nannocharax Neolebias סוג ומין יחיד Paradistichodus dimidiatus סוג ומין יחיד Paraphago rostratus Phago Xenocharax מדיה וקבצים בנושא דיסטיצ'ודונטיים בוויקישיתוף דיסטיצ'ודונטיים, באתר ITIS (באנגלית) דיסטיצ'ודונטיים, באתר NCBI (באנגלית) דיסטיצ'ודונטיים, באתר Animal Diversity Web (באנגלית) דיסטיצ'ודונטיים, באתר GBIF (באנגלית)
יהדות גואטמלה

יהדות גואטמלה היא אחת מהקהילות היהודיות במרכז אמריקה. על פי עדויות רשומות עולה כי היהודים הראשונים שנחכו בגווטמלה היו היהודים האנוסים שברחו מן האינקוויזיציה, אך קהילה זאת כמעט "והוחלפה" כליל בידי הגירתם של קהילות שיבוע אחרי כן. והיהודים הראשונים שהתיישבו בגואטמלה בשנת 1870, רובם מטורקיה, סוריה ומצרים. לפני ובזמן מלחמת העולם השנייה הגיעו יהודים רבים מאירופה לגואטמלה. ליהודים בגואטמלה חיי קהילה פעילים, הכוללים כמה בתי כנסת בעיר הבירה, כשהגדולים הם "שערי בנימין" האשכנזי (ברובע 9), ו-"מגן דוד" הספרדי (ברובע 2), את תנועת הנוער מכבי, גן ילדים, מרכזי לימוד העשרה בנושאי יהדות וציונות, וכן סניפים של ויצו, בני ברית, קרן היסוד וקק"ל. קיים בית חב"ד פעיל המהווה בית כנסת ומאפשר למטיילים לבקר בו בתקופת החגים והוא מהווה מרכז כינוס לרבים מהישראלים המתגוררים בעיר. בבית הקהילה פועל כלבו המאפשר רכישת אוכל כשר. בית הקהילה הורחב בשנת 2009 ונוספו לבית הכנסת מסעדה המציעה אוכל ישראלי טיפוסי וגן רחב ידיים המאפשר קיום מופעים ואזור משחק לילדים. הרחבה זאת התאפשרה הודות לתרומת החברים בקהילה. כיום חיים בגואטמלה כ-900 יהודים, רובם מתגוררים בגואטמלה סיטי. יהודי גואטמלה מתחלקים כמעט שווה בשווה בין אשכנזים וספרדים. אחת הבעיות העומדות בפני הקהילה, בדומה לקהילות קטנות נוספות, היא ההתבוללות של הדור החדש והקושי להכיר בני זוג ולהקים משפחה. בשנים האחרונות מנהיגה הקהילה תוכנית היכרויות לבני נוער ובוגרים בגילאי העשרים והשלושים המסייעת להכיר קהילות יהודיות נוספות באזור, לדוגמה: מקסיקו, פנמה. כמו כן ישנה קהילה של כ-70 משפחות ישראליות באזור שחלקן הגיע לצורכי עבודה: שיכון ובינוי וחברות ביטחון עם פעילות ענפה במדינה. וחלקם ירדו מהארץ והיגרו לגואטמלה. על אף גודלה הקטן יחסית, יהדות גואטמלה פעילה ומשפיעה על הפוליטיקה המקומית. הקהילה מקיימת קשרים ומסייעת לפעילות שגרירות גואטמלה ואל סאלבדור. בשנת 2015 יוסף גרמון מונה לרב ראשי של הקהילה והוא כיהן בתפקיד חמש שנים. אתר הקהילה היהודית בגואטמאלה (בספרדית) על הקהילה היהודית בגואטמאלה אתר יד ושם (בספרדית) גואטמלה - בארץ האינדיאנים / אליהו בירנבוים, באתר www.daat.ac.il בית התפוצות, בית הכנסת האשכנזי "שערי בנימין" בגואטמלה סיטי בית התפוצות, בית הכנסת הספרדי "מגן דוד" בגואטמלה סיטי ערך זה הוא קצרמר בנושא יהדות ובנושא אמריקה המרכזית. אתם מוזמנים לתרום לוויקיפדיה ולהרחיב אותו.